Dima Bilan - Wikipedia, déi fräi Enzyklopedie

# Dima Bilan

### Vu Wikipedia, der fräier Enzyklopedie.

De russesche Popsänger Dima Bilan

Den Dima Bilan (Russesch Дима Билан; * 24. Dezember 1981 am nordkaukaseschen Karatschai-Tscherkessien) ass e russesche Popsänger.

## [Änneren] Biographie

Wéi hien e Joer al war, ass hien a seng véierkäppeg Famill bei seng Groussmamm op Nabereschnye Tschelny an Tatarstan geplënnert, wou hie bis zum sechste Liewensjoer gelieft huet. Schonn als Kand war den Dima Bilan Solist am Schoulchouer an huet u ville Concoursen deelgeholl. No senger Première huet en op der renoméierter Gnesin Musekakademie zu Moskau studéiert.

Am September 2005 huet en zwee russesch MTV Music Awards gewonnen. Bei der Iwwerreechung vun den MTV Music Awards krut e schonn zweemol d'Auszeechnung fir de Best Russian Act. Hien huet bis elo dräi Albume verëffentlecht.

Am Februar 2007 huet den Dima Bilan seng Freiesch Rovens Pritula, e lettescht Model, an Däitschland bestuet.

## [Änneren] Erfolleg no der Eurovisioun 2006

Den Dima Bilan bei der Eurovisioun

Europawäit ass hien am Joer 2006 duerch seng Partizipatioun um Eurovision Song Contest bekannt ginn, wou e mat sengem Song Never Let You Go mat 248 Punkten op der zweeter Plaz hannert Lordi gelant ass.

Am November 2006 krut e bei de World Music Awards de "Bescht-Selling Russian Artist Award".

Der russescher Websäit RIN.ru no huet dem Dima Bilan seng Heemechtsstad, Us Jeguta, him versprach fir eng vun hire Stroossen no him ze benennen.

Am Ament lafe Gespräicher mam Paris Hilton an de Black Eyed Peas iwwer méiglech Zesummenaarbechten. Et goufe schonn zwee Lidder zesumme mam Nelly Furtado am mam Timbaland opgeholl, dësst fir säi neien engleschsproochegen Album. Zwee weider Lidder sinn am Ament an der Schaff. D'Videoclipen dozou ginn am Summer gedréit. Et lafe Verhandlungen iwwert e Contract ënnert dem Timbaland.

## [Änneren] Diskographie

### [Änneren] Albumen

- Ja nočnoj huligan (2003) (Я ночной хулиган - Ech sinn e Nuechtrowdy)
- Na beregu neba (2004) (На берегу неба - Un der Küst vum Himmel)
- Vremya-reka (2006) (Время-река - D'Zäit ass wéi e Floss)

### [Änneren] Singles

Bemierkung: A Russland ass et gängeg, Maxi-CDen ze verëffentlechen. Hei ernimmte Lidder si 'Singles', zu deenen e Musek-Video existéiert, déi meeschtens nëmmen fir d'Promotioun vum jeweilegen Album dingen.

Auskopplunge vu 'Ja nočnoj huligan' (2003)

- Ja nočnoj huligan (Я ночной хулиган - Ech sinn e Nuechtrowdy)
- Malyš (Малыш - Das Kind)
- Ja tak ljublju tebja (Я так люблю тебя - Ech hunn dech esou gär)
- Bum (Бум - Boom)

Den Dima am Videoclip Kak khotel ya (2005).

Auskopplunge vun 'Na beregu neba' (2004)

- Ty dolžna rjadom byt' / Not That Simple (Ты должна рядом быть - Du sollst bei mier sinn)
- Mulatka (Мулатка - Mulattin)
- Na beregu neba / Between The Sky And Heaven (На берегу неба - Un der Küst vum Himmel)
- Kak hotel ja / Take Me With You (Как хотел я - Wéi ech gewollt hunn)

Auskopplunge vu 'Vremya-reka' (2005, 2006)

- Ja tebja pomnju (Я тебя помню - Ech denken un dech)
- Äto bуla ljubov' (Это была любовь - Et war Léift)
- Tak ustrojen ätot mir / Never Let You Go (Так устроен этот мир - Esou lafen d'Saachen an der Welt)
- Nevozmožnoe vozmožno / Lady Flame (Невозможное возможно - Onméigleches ass méiglech)
- Vremya-reka / See What I See (Время-река - D'Zäit ass wéi e Floss)

## [Änneren] Um Spaweck

- Offiziell Websäit
- Däitsch Community
- Inoffiziell polnesch Websäit
- Den Dima Bilan beim Eurovision Songcontest 2006 zu Athen
- Websät vun offizielle Fanclibb

## [Änneren] Kuckt och

- Eurovision Song Contest 2006

Vun "http://lb.wikipedia.org../../../d/i/m/Dima_Bilan_4cd0.html"

Kategorien: Popsänger | Eurovision Song Contest | Gebuer 1981

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Български
- Català
- Deutsch
- Ελληνικά
- English
- Español
- Eesti
- Français
- Hrvatski
- Italiano
- Latviešu
- Limburgs
- Nederlands
- Polski
- Português
- Română
- Русский
- Srpskohrvatski / Српскохрватски
- Suomi
- Svenska
- Türkçe